
1] בכללות: שמחה בית השאיבה.
1. מ"ב (ס"ק ב') – "חסידים ואנשי מעשה עושים לזכר שמחת בית השואבה להיות נעורים בלילות של חוה"מ סוכות ולהרבות בזמירות ושבחים ומרבים נרות בסוכה בלילות אלו גם בהרבה בתי מדרשות נהגו להרבות בנרות בתפילת ערבית דחוה"מ בחג הזה. יוש"ה ע"ש שהאריך בזה".
1. הגרשז"א זצ"ל (הליכות שלמה סוכות פרק י"ב הע' י"ט) – "ומ"מ אמר רבנו לשואל דאין לדבר תוקף של מנהג, וכן הוא עצמו לא נהג בכך".
2. כלי זמר בירושלים - עי' סוף סי' תק"ס, לשיטות ומראי מקומות.
1. מיקל.
1) חשב האפוד (הליכות חנוך פרק א' אות קמ"א) – "אמר הרב כי הגם שמפורסם הטעם שאין משתמשין בכלי זמר בירושלים לחתונות הוא מטעם זכר לחורבן (עיין שו"ת שלמת חיים סימן תצ"ה), אבל השתלשלות הדברים שהחליטו חכמי ירושלים לתקן תקנה זו היתה מחמת מעשה שהי', ומקור הדבר והשתלשלותו הי' כך, כי בזמן בית דינו של הגאון מהרי"ל דיסקין זצ"ל הי' פעם חתונה בחוצות ירושלים עם כלי זמר, והיו שם ערביים שעמדו מן הצד, וטבע הערביים הוא שכששומעים כלי זמר הם ממש משתגעים, ואירע ל"ע מקרה לא טוב ה"י, ותקנו אז שלא לזמר בכלי זמר רק בשמחת בית השואבה שהוא בבית המדרש וכדומה".
2) הגריש"א זצ"ל (אשרי האיש יו"ד ח"ב כתבי תלמידים אות רכ"ט, עמ' רכ"ט) – "בשמחת בית השואבה בירושלים, אין הגבלה בכלי נגינה".
3) תשובות והנהגות (ח"ה סי' רכ"א) – "ועכשיו לכאורה יש לדון ק"ו, דאם בשמחת נישואין שהיא מצוה רבה דחינן הכלי שיר כיון שאנו כאבל שאסור אצלו שמחה כל י"ב חודש, כ"ש בשמחת בית השואבה שבזמן הזה היא רק לזכר בעלמא, שאין לזה שום יסוד חוץ למקדש, לכאורה ודאי שראוי היה לאסור בזה בירושלם ... ונראה שאסרו דוקא על הנישואין שהוא דבר המצוי בכל ימות השנה, אבל לא הוסיפו לאסור השמחה שהוא רק בחג הסוכות והכוונה למצות שמחת החג, ומנהג ישראל כן בעיה"ק, וכמדומני שכך המנהג שרק בנישואין לבד גזרו וכמ"ש".
3. בליל יום טוב שני של גלויות: בן חו"ל הנמצא בארץ ישראל.
1. מותר לילך לראות ולשמוע, אבל לא להשתתף.
1) אבן ישראל (רבבות אפרים ח"ח סי' קנ"ח אות י"ג) – "מותר לילך לראות ולשמוע, אבל לא להשתתף".
עי' הליכות אבן ישראל (מועדים ח"א עמ' רפ"ד סעי' ט') – "מותר לבני חו"ל הנמצאים בארץ ישראל לשמוע כלי זמר מבן אר"י, כגון לילך במוצאי יו"ט ראשון לשמחת בית השואבה וכה"ג, אע"פ שיו"ט אצלם, דכיון שהמזמר לא עושה שום איסור מותר להם ליהנות".
2. גם רשאי להשתתף.
1) אג"מ (רבבות אפרים ח"ח סי' קנ"ח אות י"ג) – "מותר גם להשתתף".
2) הגרחפ"ש זצ"ל (רבבות אפרים ח"ח סי' קנ"ח אות י"ג) – "מותר גם להשתתף".
3) קובץ הלכות (סוכות פרק מ"א סעי' ח', הע' י"ב) – "בן חו"ל הנמצא בא"י, מותר לו להשתתף בליל יו"ט שני בשמחה שעושין בני א"י לזכר שמחת בית השואבה, אף אם מנגנים שם בכלי שיר. [דכיון שזהו שמחה של מצוה ליכא בזיון יו"ט במה שמשתתף בשמחתם אף שיש שם כלי זמר]".
2. גם רשאי להשתתף בריקודים.
1) הגרשז"א זצ"ל (יו"ט כהלכתו פרק ב' הע' נ"ב, הליכות שלמה סוכות פרק י"ב סעי' ד') – "בן חו"ל הנמצא בארץ ישראל, רשאי להשתתף בריקודים בליל יום טוב שני של גלויות, כשמחה שעושים כני ארץ ישראל לזכר 'שמחת בית השואבה', אף אם מנגנים שם בכלי שיר".
2) נטעי גבריאל (יו"ט ח"א פרק נ"ז סעי' י"ז).
3) פסקי תשובות (סי' תצ"ו אות כ"ד) – "אבל מותר לו לילך ביום טוב שני דסוכות שהוא יום א' דחוה"מ לבני א"י לשמחת בית השואבה ולהשתתף בריקודים ומחולות, אף שמנגנים שם עם כלי זמר".
3. אסר אפי' לילך.
1) עי' הגר"ט גולדשטיין זצ"ל (רבבות אפרים ח"ח סי' קנ"ח אות י"ג) – "וכן צידד".
2. מראי מקומות.
1. הגרשז"א זצ"ל (הליכות שלמה סוכות פרק י"ב סעי' ג') – "אם אין מוצאים מנגנים שינגנו בחנם לצורך השמחה לזכר 'שמחת בית השואבה', נוהגים להקל ללוקחם בשכר".
2. הגריש"א זצ"ל (אשרי האיש או"ח ח"א פרק כ"ז אות כ"ח, ח"ג פרק כ"ז אות א') – "מה שנוהגים להכניס כלי שיר בשמחת בית השואבה לבית הכנסת הוא דזה זכר למקדש, ע"כ עורכים אותו בבימ"ק מעט, ובסעודת סיום היתר הזמרה הוא מטעם דרוצים לערוך הסעודה במקום הלימוד".
3. קובץ הלכות (סוכות פרק מ"א הע' י"א) – "דמותר ג"כ לבטל תורה בשביל זה".
אָבֵל בשמחה בית השואבה
2] לילך שם ולראות.
1. מיקל.
1. גשר החיים (ח"א פרק כ"ג אות ג' ס"ק ז') - לשונו מובא לקמן.
2. הגרמ"א פריינד זצ"ל (זכור לאברהם ח"ג סי' נ"ה הע' נ"ח) - לשונו מובא לקמן.
3. הגרשז"א זצ"ל (הליכות שלמה סוכות פרק י"ב הע' י"ב) – "ולאבלים הורה רבנו שמותרים להשתתף אך לא ירקדו".
4. הליכות אבן ישראל (מועדים ח"ב פרק ל"ה סעי' ה') – "אבל בתוך י"ב חודש, מותר להיות בבית הכנסת בעת 'שמחת בית השואבה', אם אין שם כלי זמר. וכשיש כלי זמר אסור".
5. הגריש"א זצ"ל (ציוני הלכה עמ' תקכ"ח) - לשונו מובא לקמן.
1) עי' הגריש"א זצ"ל (גלעט כגליון כ"א [שנת תשס"ה] עמ' קס"ד) – "כמו"כ לא ילך לבי"כ אחר להיות נוכח שם בעת ההקפות או בשמחה זכר לבית השואבה".
6. שבט הלוי (חול המועד כהלכתו הוספות ותיקונים לפרק י"ב סעי' מ"ב, עמ' תנ"ה) - לשונו מובא לקמן.
7. קיצור דברי סופרים (פרק נ"ב סעי' ע"ג) - לשונו מובא לקמן.
8. נטעי גבריאל (אבילות ח"ב פרק ל' סעי' ב') – "אבל מותר למשתתף בזמירות שירות ותשבחות של שמחת בית השואבה בחול המועד סוכות".
9. הדר הודו (אבילות פרק ל"א סעי' ב') – "אך מכל מקום מותר לילך שם ולראות, ולהיות שם בשעת הריקודים".
10. וכמה פוסקים לקמן, ע"ש.
1) במקום שיש ריקודים או כלי שיר - עי' לקמן.
2. מחמיר.
1. עי' יביע אומר (מעין אומר ח"ד פרק ו' סי' קי"ד) – "שאלה: האם מותר לאבלים בתוך י"ב חודש לאב ואם, שילכו לשמחת בית השואבה. תשובה: לא ראוי".
2. מעדני אשר (ח"ו סי' ר"ג אות ב') – "אסור לאבל להכנס לשם אפילו מבלי לרקוד".
3. ברכת יהודה (ח"ה סי' ס"ה) – "שאין להתיר להשתתף בשמחת בית השואבה".
4. מעדני דניאל (יו"ד שצ"א סעי' י"ז) – "אסור לאבל להשתתף בשמחת בית השואבה שבימי חג הסוכות בתזמורת ורקודים אבל מותר לו לנגן בשמחת בית השואבה אם צריכים לו לכך".
5. חיים וחסד (פרק י"ח סעי' י"ט) – "אסור לאבל להשתתף בחול המועד סוכות בשמחת בית השואבה כשהוא אבל תוך שלשים על שאר קרובים, או כשהוא בתוך שנה על אביו או אמו. הואיל ובמקום נערכים ריקודים ומחולות עם תזמורת".
3. היה שם, מותר להשאר.
1. מנחת יצחק (זכור לאברהם ח"ג סי' נ"ה הע' נ"ח) – "מנחת יצחק זצ"ל ... ובנוגע לשמחת בית השואבה עם כלי זמר בבית מדרשנו השיב לו: תבוא לפני שמתחילים (שמתפללים תפלת מעריב) ואין הלכה כזה שיהודי כבר בביהמ"ד והוא צריך לצאת משם...".
2. קיצור הל' מועדים (סוכות פרק י"ז סעי' ו') – "אבל בתוך ל' על שאר קרובים, או תוך י"ב חדש על אביו ואמו, הנמצא בבית הכנסת או במקום שעושים שם שמחת בית השואבה, יכול להשאר שם והקהל רוקד סביבו והוא אינו רוקד, אך ללכת באופן מיוחד לשמחה זו יש להסתפק אם מותר לו אם לא".
4. אם הדבר יהיה ניכר מאד, יש להקל.
1. מעדני אשר (ח"ו סי' ר"ג אות ב') – "אמנם אם הדבר יהיה ניכר מאד דינו כאבילות בפרהסיא ומותר לו להכנס, ואם בהמנעותו מריקוד יהיה ניכר מאד מותר לו אף לרקוד".
2. חיים וחסד (פרק י"ח סעי' י"ט) – "אולם רב בית הכנסת, או גבאי שהעדרותו תהא ניכרת כאבלות בפרהסיא, רשאי להיות במקום לזמן קצר".
3. הדר הודו (אבילות פרק ל"א סעי' ה') – "באופן שהוא אדם נכבד, ואם ישמט יהיה אבלות בפרהסיא, מותר בכל אופן להשתתף שם, ואף לרקוד עמהם".
5. אמירת שיר המעלות וכדו'.
1. מיקל.
1) גשר החיים (ח"א פרק כ"ג אות ג' ס"ק ז') – "ובשמחת בית השואבה יכול להשתתף באמירת שיר המעלות, ולא ברקודים".
2) הדר הודו (אבילות פרק ל"א סעי' ג') – "באמירת שיר המעלות וכיוצא בו מדברי תשבחות, זכר לשמחת בית השואבה, מותר להשתתף באמירתן"

3) אבלות השלם (פרק י"ב סעי' קי"א) – "בשמחת בית השואבה, יכול להשתתף באמירת 'שיר המעלות' אך לא בריקודים".
6. מראי מקומות.
1. שלמי תודה (סוכות וחול המועד סי' פ"ו אות א') – "ולענין שמחת בית השואבה שעושין בחול המועד סוכות, שמעתי ממרן הגאב"ד דפוניבז' הגאון רבי יוסף שלמה כהנמן זצ"ל שנסתפק, אי שרי לאבל להשתתף בשמחת בית השואבה בחול המועד, שהרי עושין שמחה זו זכר לשמחת בית השואבה שהיו עושין במקדש, ובמקדש היו עושין אותה משום יום שמחה יתירה שהיתה במקדש בחג הסוכות שנאמר 'ושמחתם לפני ה' אלוקיכם שבעת ימים', כמש"כ הרמב"ם בפ"ח מהל' לולב הי"ב, וכ"כ בספר החינוך מצוה תפ"ח, [ורש"י בריש פרק לולב וערבה (סוכה מ"ב ב') בד"ה החליל, ובר"פ החליל (שם נ' ע"א) בד"ה בית השואבה פירש, דשמחה זו היתה לכבוד שאיבת ניסוך המים, כדמפרש ושאבתם מים בששון, וכ"כ הרע"ב מברטנורא שם ברפ"ד וברפ"ה, אבל לדעת הרמב"ם היתה שמחה זו משום דין שמחה יתירה שבמקדש מקרא דושמחתם וגו'], וא"כ אפשר דכמו דאבל אינו מקיף בחול המועד כיון שההקפות הם זכר למקדש שהיו מקיפין את המזבח, כמש"כ השו"ע בר"ס תר"ס, ובמקדש היו מקיפין משום שמחה דכתיב 'ושמחתם לפני ה' אלוקיכם שבעת ימים' שהוא בשעת הקפה כמש"כ המ"ב בסק"ט, ואבל אינו בשמחה, הכי נמי לענין שמחת בית השואבה כיון שהוא זכר למקדש ובמקדש היו עושים אותה משום שמחה, אין לאבל להשתתף בו. [וכמדומה לי שנסתפק בזה בשעה שהיה אבל על אחיו בתוך שלושים, והרי לענין אבל על שאר קרובים בתוך שלושים כתבו רוב הפוסקים לענין הקפה דאינו מקיף, וא"כ אפשר דהוא הדין לענין שמחת בית השואבה, וצ"ע]".
3] להשתתף בריקודים.
1. מחמיר.
1. גשר החיים (ח"א פרק כ"ג אות ג' ס"ק ז') – "ובשמחת בית השואבה יכול להשתתף באמירת שיר המעלות, ולא ברקודים".
2. הגרמ"א פריינד זצ"ל (זכור לאברהם ח"ג סי' נ"ה הע' נ"ח) – "וסיפר רמ"ד דימנט הי"ו שבשנת אבלותו על אמו ע"ה הי' אז בחור צעיר שאל למרן הגאב"ד רבי משה ארי' פריינד זצ"ל והתיר לו להשתתף בשב"ה, אבל לא עם הריקודין".
3. הגרשז"א זצ"ל (הליכות שלמה סוכות פרק י"ב הע' י"ב) – "ולאבלים הורה רבנו שמותרים להשתתף אך לא ירקדו".
4. הגריש"א זצ"ל (ציוני הלכה עמ' תקכ"ח, כל לשונו מובא לקמן) – "אך לרקוד בעצמו, נהגו לאסור".
5. חול המועד כהלכתו (פרק י"ב סעי' מ"ב).
6. שמועה טובה (סי' ט' סעי' ז', עי' הע' ט').
7. עי' תורת מאיר (סי' ל') - לשונו מובא לקמן.
8. אבלות השלם (פרק י"ב סעי' קי"א) – "בשמחת בית השואבה, יכול להשתתף באמירת 'שיר המעלות' אך לא בריקודים".
2. אפילו במקום שיש שם ריקודים [והאבל אינו משתתף], אסור להיות שם.
1. קיצור דברי סופרים (פרק נ"ב סעי' ע"ג, לבני אשכנז) – "לענין שמחת בית השואבה, כתב בספר פרי האדמה שרבני עיה"ק ירושלים התירו לו בהיותו אבל להיות בהיכל בשעת הריקודים [ואם מותר אף תוך שלשים עי' בהערה]. אבל לרקוד הוא עצמו אסור. ואם ע"י שלא ירקוד יהיה פרהסיא, ישמט משם. ואם הוא נכבד ומקומו שם, ואם ישמט יהיה ג"כ פרהסיא, ואם ישב על מקומו ולא יקום הוי ג"כ פרהסיא, מותר אף לרקוד עמהם. וכל זה למנהג הספרדים, אבל לפי המנהג שכתב הרמ"א באו"ח סי' תר"ס שאין האבל מקיף עם הלולב, ה"ה דאין לרקוד אף דהוי פרהסיא. וה"ה דאסור להיות שם בשעת הריקודים".
2. משמרת שמחות (פרק כ"ח סעי' י"ג) – "האבל אין לו להשתתף באירועים ומסיבות שיש בהם ריקודים תזמורת וכדו' ואף בשמחת בית השואבה אע"פ שאינו אוכל שם".
3. מיקל.
1. עי' דברי דוד (ח"ה סי' צ"ו, זכרון יצחק פרק כ"ט סעי' ל"ט) - לשונו מובא לקמן.
4. מראי מקומות – חזון עובדיה (אבילות ח"ב עמ' שס"ד ד"ה והנה), נשמת ישראל (ח"ב עמ' תקע"ה, לשונו מובא לקמן), נטעי גבריאל (אבילות ח"ב פרק ל' סעי' ב', לשונו מובא לקמן), אבלות כהלכתה (פרק ע"ב סעי' ג', לשונו מובא לקמן).
1. שבט הלוי (חול המועד כהלכתו הוספות ותיקונים לפרק י"ב סעי' מ"ב, עמ' תנ"ה) – "ומהגרמ"ש קליין שליט"א שמעתי שמו"ר הגר"ש ווזנער שליט"א [זצ"ל] מתיר גם להשתתף בשמחת בית השואבה שיש בה ריקודין וכו', אבל לא כשישנה תזמורת. (ויש לסייע מש"כ לאיסור כשיש תזמורת. עפ"י מה שהעלה למסקנא ב'שדי חמד' (אס"ד מע' אבילות אות רט"ו) בשם ה'זרע אמת' (סי' קנז), עיי"ש היטב)".
1) שמועה טובה (סי' ט' הע' ט') – "ומהגרמ"ש קליין שליט"א שמעתי שמו"ר הגר"ש ואזנר ... ולא ברירא לי אם הכונה רק להיות נוכח שם או דהכונה להשתתף בפועל בריקודין ובמחולות וצ"ע בזה".
2. הדר הודו (אבילות פרק ל"א סעי' א') – "אבל תוך שלושים יום לשאר קרובים, או שנים עשר חודש לאביו ולאמו, לא ישתתף בשמחת בית השואבה בריקודים ... אם אין שם כלי זמר יש מתירים להשתתף עמהם גם בריקודים".
4] במקום שיש כלי שיר [מוזיק].
1. מיקל.
1. הגרשז"א זצ"ל (הליכות שלמה סוכות פרק י"ב הע' י"ב) – "ולאבלים הורה רבנו שמותרים להשתתף אך לא ירקדו".
2. חזון עובדיה (אבילות ח"ב עמ' שס"ד ד"ה והנה).
3. נטעי גבריאל (אבילות ח"ב פרק ל' סעי' ב') – "אבל מותר למשתתף בזמירות שירות ותשבחות של שמחת בית השואבה בחול המועד סוכות ולא בריקורים, ויש מתירים להשתתף גם בריקודין, ורשאי להיות שם גם בשעה שמנגנין בכלי שיר".
4. עי' דברי דוד (ח"ה סי' צ"ו, זכרון יצחק פרק כ"ט סעי' ל"ט) – "וכן מן הדין מותר לו להשתתף בשמחת בית השואבה הנעשית עם כלי זמר וריקודים, ובלבד שלא יהיה שם סעודה, והמחמיר מלהשתתף בשמחת בית השואבה הנעשית בתזמורת ברוב עם, והעדרותו לא תהיה ניכרת, תע"ב".
5. תורת מאיר (סי' ל') – "מותר לאבל להשתתף בשמחת בית השואבה הנערכת עם כלי נגינה כל י"ב חודש על אביו ואמו, ונכון שלא ישתתף עמהם בריקודים".
6. האבלות בהלכה ובאגדה (עמ' רע"א) – "שמחת בית השואבה שנוהגים לעשות בלילי חול המועד סוכות עם כלי נגינה, יש להתיר לאבל להשתתף שם ... רב קהילה, שאם לא ישתתף בשמחת בית השואבה של בני קהילתו חסרונו יהיה מורגש, יש לו להשתתף עמהם אף שיש שם כלי נגינה, כי אם ימנע, יהיה נראה כנוהג אבלות בפרהסיא בחג".
2. מחמיר.
1. הליכות אבן ישראל (מועדים ח"ב פרק ל"ה סעי' ה', כל לשונו מובא לעיל) – "וכשיש כלי זמר אסור".
2. שבט הלוי (חול המועד כהלכתו הוספות ותיקונים לפרק י"ב סעי' מ"ב, עמ' תנ"ה) – "ומהגרמ"ש קליין שליט"א שמעתי שמו"ר הגר"ש ווזנער שליט"א [זצ"ל] מתיר גם להשתתף בשמחת בית השואבה שיש בה ריקודין וכו', אבל לא כשישנה תזמורת. (ויש לסייע מש"כ לאיסור כשיש תזמורת. עפ"י מה שהעלה למסקנא ב'שדי חמד' (אס"ד מע' אבילות אות רט"ו) בשם ה'זרע אמת' (סי' קנז), עיי"ש היטב)".
3. משמרת שמחות (פרק כ"ח סעי' י"ג) – "האבל אין לו להשתתף באירועים ומסיבות שיש בהם ריקודים תזמורת וכדו' ואף בשמחת בית השואבה אע"פ שאינו אוכל שם". 
4. דברי בניהו (חל"ג סי' ס"ג) – "מי שהוא אבל על אביו או אמו והוא תוך יב חודש יש לו להמנע מלהשתתף בשמחת בית השואבה כאשר יש שם כלי שיר ורק רב הקהילה או רב בית המדרש או רב בית הכנסת שתמיד הוא משתתף ואם לא ישתתף בשמחת בית השואבה יהיה ניכר הוי ליה אבילות של פרהסיא שאינה נוהגת במועד ולכן יכול הוא להשתתף אף על פי שיש שם כלי שיר ושמחים ורוקדים לכבודה של תורה. אבל אם הוא א' מן המתפללים יש לו להמנע מלהשתתף שם ואין זה נחשב לאבילות של פרהסיא דהרי לא כל הציבור משתתפים ויש שהולכים למקומות אחרים כך שאם הוא לא ישתתף לא יחשב באבילות של פרהסיא ולכן יש לו להמנע מלהשתתף בשמחת בית השואבה אם יש שם כלי שיר".
5. אבלות כהלכתה (פרק ע"ב סעי' ג') – "יש לאבל להימנע מלהשתתף בשמחת בית השואבה, ובאופן שיש ריקודים בלי כלי שיר יש שהקילו".
3. דעת הגריש"א זצ"ל.
1. הגריש"א זצ"ל (ציוני הלכה עמ' תקכ"ח) – "האם מותר להשתתף בשמחת בית השואבה, ואיך הדין כשיש כלי נגינה. תשובת רבינו: מותר להשתתף גם כשיש כלי נגינה. אך לרקוד בעצמו, נהגו לאסור. שאלה: רב בית מדרש ... שאלה: האם מותר להשתתף במסיבה המתקיימת בסוכתו עם כלי נגינה. תשובת רבינו: שיצא מהסוכה. שאלה: מדוע שונה משבע ברכות בביתו שאינו צריך לצאת. תשובת רבינו: שם זה בצירוף שאם יצא יש בזה פגיעה בשמחת החתן".
2. הגריש"א זצ"ל (אשרי האיש אה"ע ח"א סי' כ"ה הע' פ') – "וכן העושה בסוכתו שמחת בית השואבה עם תזמורת, צריך האבל לעזוב את הסוכה. כתבי תלמידים א".
3. הגריש"א זצ"ל (אשרי האיש אה"ע ח"א כתבי תלמידים א' אות רכ"ד, עמ' ר"ס) – "אבל בתוך יב"ח ועושה שבע ברכות בבית שלו, אין צריך לצאת אפילו אם יש שם תזמורת. (לא בירושלים). משום שהוא בזיון לחתן כשאין לו מה שצריך, אמנם אם עושה בסוכתו שמחת בית השואבה עם תזמורת, צריך האבל לעזוב את הסוכה".
4. מראי מקומות – אבני דרך (ח"ז סי' קס"ז).
1. נשמת ישראל (ח"ב עמ' תקע"ה) – "בנוגע אבל להשתתף בשמחת בית השואבה שרוקדין ומזמרין בכלי שיר יש שכ' שמנהג ירושלים שאבל משתתף בה כדרך כל השנים, ויש שאוסר (ורשאי רק לומר המזמורים), ובחו"ל שלא נפוץ כל כך לרקוד ולזמר בכלי שיר בכל לילות דחוה"מ בשביל שמחת בית השואבה נראה שאין לאבל להשתתף בה".
5] שמחת בית השואבה בבית המדרש.
1. מיקל.
1. הגר"ד יונגרייז זצ"ל (זכור לאברהם ח"ג סי' נ"ה הע' נ"ח) – "סיפר הרה"ח ר' פנחס יעקב בעק ז"ל (גם הגיה הדברים דלהלן) דכשהי' אבל ל"ע תוך י"ב חודש על אביו, נסתפק אם מותר להשתתף בריקודין של שמחת בית השואבה הנעשה עם כלי שיר (מוזיק) בהיכל הביהמ"ד, ורבינו זי"ע שלחו לשאול את פי הראב"ד הגאון רבי דוד יונגרייז זצוק"ל והתיר לו, באמרו האם זה בגדר של שמחת מריעים שקוראים לשמוח רק למריעים. הלא דלתי הביהמ"ד פתוחים לכל מי שרוצה לבוא ולרקוד, א"כ אין זה שמחת מריעות אלא שמחה לכבודו של הקב"ה (כמו בשמח"ת), והוסיף הלה לשאול האם שרי גם לרקוד עם הציבור, השיב: אם מותר לילך לשמוע מוזיק ולראות הריקודין, מותר גם לרקוד אתם, ואם זה אסור גם זה אסור, שוב שאלו הלא היעב"ץ מחמיר, ואעפ"כ לא השגיח הראב"ד בזה, והורה לו להקל. ע"כ. והוסיף ע"ז כ"ק מרן אדמו"ר שליט"א שיש להקל דווקא כשצורת הריקודים הוא כדרך שרוקדים חסידים ואנשי מעשה, ודי למבין".
2. מחמיר, אין לחלק.
1. נראה מכמה פוסקים לעיל.
3. מראי מקומות.
1. הדר הודו (אבילות פרק ל"א סעי' ו') – "יש הסוברים דאם השמחת בית השואבה לא נעשית באופן פרטי, רק נעשית תוך בית המדרש, אף אם יש כלי זמר, מותר להיות שמה, ואף לרקוד עמהם".
4. בית מדרש ובית כנסת שלו.
1. מותר להשתתף.
1) משנה הלכות (נתיבות ההלכה גליון ל"ו עמ' קצ"ה) – "אין לאבל בתוך י"ב חודש על אביו ואמו ללכת להשתתף בשמחת בית השואבה, ובבית המדרש שבו הוא מתפלל מותר לו להשתתף".
2) הגריש"א זצ"ל (אבל יעקב, אבילות עמ' ק"ו אות י') – "מותר לאבל להשתתף בשמחת בית השואבה בבית הכנסת שבו מתפלל בקביעות".
הגריש"א זצ"ל (אשרי האיש ח"ג פרק כ"ז אות ב') – "אבל תוך י"ב חודש מותר לו להשתתף בשמחת בית השואבה שעורכים בבית הכנסת שלו, אך לא ילך לבית הכנסת אחר".
